
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Прекратяване на съсобственост между Община Бургас и физическо лице в УПИ VI-130, кв. 1 по ПУП-ПРЗ на с. Извор, община Бургас, съответен на ПИ с идентификатор 32367.501.130 по КККР на с. Извор, чрез продажба на общинската идеална част от урегулирания имот 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление вх. №94-01-44182(3)/25.04.2023 г. от Д. Я. А. – Х., с искане за прекратяване на съсобственост в УПИ VI-130, кв. 1 по ПУП-ПРЗ на с. Извор, община Бургас, съответен на ПИ с идентификатор 32367.501.130 по одобрените КККР на с. Извор, чрез изкупуване на общинската идеална част от цитирания имот.
Община Бургас е собственик на 5/915 кв.м идеални части от УПИ VI-130 в кв. 1 по действащия ПУП-ПРЗ на с. Извор, община Бургас, целият с площ 915 кв.м, отреден „За жилищно строителство“, при граници на целия имот: север – край на регулацията, изток - УПИ VII-129, юг – улица с о.т. 5 - о.т. 6 (ул. "Никола Вапцаров"), запад – УПИ V-130, съответен на ПИ с идентификатор 32367.501.130 по одобрени КККР на с. Извор, целият с площ 914 кв.м, при съседи на целия имот: 32367.501.21, 32367.28.110, 32367.501.563, 32367.501.129, актувани с Акт №10373/03.01.2024 г. за частна общинска собственост. 
Съгласно нотариален акт №25, том I, рег. №2678, дело №22/2023 г., вписан в Служба по вписванията –гр. Бургас с вх. рег. №5325/21.04.2023 г., акт №88, том 16, дело №3036, Д. Я. А. – Х. е собственик на 910/915 кв.м от УПИ VI-130 в кв. 1 по действащия ПУП-ПРЗ на с. Извор, община Бургас, съответен на ПИ с идентификатор 32367.501.130 по КККР на с. Извор, целият с площ 914 кв.м. 
Видно от удостоверение рег. №94-01-43340-(1)/22.12.2022 г. от главния архитект при Община Бургас, ведно с приложена комбинирана скица – извадка, в УПИ VI-130 в кв. 1 по ПУП-ПРЗ на с. Извор има наличие на общинска собственост, изчислена в размер на 5 кв.м, представляваща предаваемо място откъм улична регулация по предходен недействащ кадастрален план към действащия ПУП-ПРЗ на селото от 1972 г.  
Съсобствеността с Община Бургас е възникнала с влизане в сила на действащия ПУП-ПРЗ на с. Извор, гр. Бургас, одобрен със Заповед №343/24.03.1972 г. на ОНС – Бургас. 
Общинската идеална част от УПИ VI-130, кв. 1 по ПУП-ПРЗ на с. Извор, община Бургас, не отговаря на изискванията на чл. 19 от Закона за устройство на територията за образуване на самостоятелен урегулиран поземлен имот, поради което е целесъобразно прекратяване на съсобствеността, чрез продажба на частта на Община Бургас по пазарни цени.
Съгласно изискванията на чл. 41, ал. 2, във връзка с  чл. 22, ал. 3 от ЗОС, за общинската част от описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 150 (сто и петдесет) лева, без ДДС.
Данъчната оценка на общинската идеална част, предмет на продажба е 12 (дванадесет) лева.
Общинската идеална част е включена в раздел II. Продажби по реда на ЗОС, без търг или конкурс на Програмата за управление и разпореждане с общинска собственост на Община Бургас за 2024 г., приета с Решение №7-2/14.02.2024 г. от Общински съвет – Бургас.
Предвид изложеното, на основание правомощията ми по чл. 73, ал. 1 от действащия Правилник за организацията и дейността на Общинския съвет, неговите комисии и взаимодействието му с Общинската администрация на Община Бургас, и като взех предвид Решение на комисията, назначена с моя Заповед № 2895/23.08.2022 г., прието с Протокол от 05.03.2024 г., което възприемам изцяло, предлагам на Общински  съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следното

Р  Е  Ш  Е  Н  И  Е:

[bookmark: _GoBack]Да се прекрати съсобствеността между Община Бургас и Д.Я.А. – Х., ЕГН ***, постоянен адрес: гр. Бургас, ж.к. „***“, бл. *, вх. *, ет. *, ап. *, чрез продажба на общинската идеална част УПИ VI-130, кв. 1 по действащия от ПУП-ПРЗ на с. Извор, oбщина Бургас, в размер на 5/915 кв.м идеални части, актувани с Акт №10373/ 03.01.2024 г. за частна общинска собственост, целият с площ 915 кв.м, отреден „За жилищно строителство“, при граници на целия имот: север – край на регулацията, изток - УПИ VII-129, юг – улица с о.т. 5 - о.т. 6 (ул. "Никола Вапцаров"), запад – УПИ V-130, съответен на ПИ с идентификатор 32367.501.130 по одобрени КККР на с. Извор, целият с площ 914 кв.м, при съседи на целия имот: 32367.501.21, 32367.28.110, 32367.501.563, 32367.501.129, за сумата от 150 (сто и петдесет) лева, без ДДС.
Приложение: Заявление вх. №94-01-44182(3)/25.04.2023 г. в Община Бургас; Акт №10373/03.01.2024 г. за частна общинска собственост; Нотариален акт №25, том I, рег. №2678, дело №22/2023 г., вписан в Служба по вписванията –гр. Бургас с вх. рег. №5325/21.04.2023, акт №88, том 16, дело №3036; Удостоверение рег. №94-01-43340-(1)/22.12.2022 г., ведно с комбинирана скица; Скица №15-655083-16.06.2023 г., издадена от СГКК – гр. Бургас; Решение на комисията, назначена с моя Заповед №2895/23.08.2022 г., прието с Протокол от 05.03.2024 г.; Пазарна оценка от оценител на имоти, вписан в публичния регистър на КНОБ; Удостоверение №5202111074/19.12.2023 г. за данъчна оценка, издадено от дирекция МПДТР при Община Бургас.


ДИМИТЪР НИКОЛОВ
Кмет на Община Бургас

